OBTOČILA, PETI DEL (Učbenik: P. Stušek, Biologija človeka od str. 148 do str. 152, 157)

Zgradba žil, srca, krvni obtok (pljučni, telesni, jetrni) – vprašanja za ponovitev snovi

1. Skiciraj prečni prerez arterije, vene in kapilare ter poimenuj plasti žilne stene.

ARTERIJA

VENA

KAPILARA

2. S slovenskim izrazom poimenuj arterije, vene in kapilare. Pojasni njihova imena.

3. Kakšna je posebnost v zgradbi arterij, da lahko prenesejo visok krvni pritisk ob skrčitvi srca?

4. Arterije morajo prenesti val krvi iz srca. Kaj prožna, elastična stena arterij, še omogoča?

5. Za vene so značilne zaklopke. Kaj omogočajo?

6. Katere žile poleg ven še imajo zaklopke in zakaj?

7. Na kakšen način lahko kri iz noge priteče v srce?

8. Izriši kapilarni preplet in poimenuj žile v prepletu.

9. Na začetku kapilarnih prepletov so krožne mišice. Kaj omogočajo?

10. V arterijskih kapilarah je krvni tlak višji kot v venskih kapilarah. Kaj omogoča?

11. V venskih kapilarah je osmotski tlak višji kot v arterijskih kapilarah. Zakaj je to pomembno?

12. Dihalni plini prehajajo skozi kapilarne stene z difuzijo. Kaj je za to obliko transporta značilno?

13. Iz koliko kamric je zgrajena desna polovica srca in kako se imenujejo?

14. Srce je zgrajeno iz dveh preddvorov. Po kateri žili pride kri v desni preddvor in kakšna je kvaliteta krvi v desnem preddvoru?

15. Poimenuj prvi organ, v katerega bo prišla kri iz desnega preddvora srca.

16. Po kateri žili deoksigenirana kri zapusti srce?

17. Ali lahko zapustita srce istočasno oksigenirana in deoksigenirana kri? Razloži.

18. Po kateri fazi ima srce odmor (pavzo) in kaj se v tem času dogaja?

19. Zamisli si prehod molekule ogljikovega dioksida iz mišične celice leve noge v kri. Opiši pot, ki jo bo ta molekula s krvjo prepotovala, da bo prišla v pljuča in jo bomo izdihnili.

20. Kateri dve žili vstopata v jetra in kakšno kri prinašata?

21. Katera žila jetra zapusti in opiši nadaljno pot krvi.

22. Zakaj je pomembno, da pride kri iz prebavil najprej v jetra?